13/12/2018 | Administración LocalMunicipal
Fene
Secretaría
Aprobación denitifiva da Ordenanza fiscal núm.18

O 15.10.2018 o Pleno do Concello, na súa sesión extraordinaria urxente, acordou aprobar provisionalmente a modificación do artigo 6 e da disposición final da Ordenanza fiscal núm.18, reguladora da taxa pola recollida de residuos sólidos urbanos, tratamento e eliminación dos mesmos Unha vez que transcorreu o prazo de exposición ao público sen que se presentaren reclamacións, o acordo de aprobación da modificación da Ordenanza queda elevado a definitivo, de acordo co artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. É polo que, segundo o disposto no artigo 17.4 do citado Real decreto lexislativo faise público o texto íntegro da Ordenanza, para os efectos da súa entrada en vigor: De conformidade co previsto no artigo 57 do RD Lexislativo 2/2004 de 5 de marzo polo que se aproba o Texto Refundido da Lei 39/1988 Reguladora das Facendas Locais, este Concello establece a taxa pola recollida de residuos sólidos urbanos, tratamento e eliminación dos mesmos.1.- Constitúe o feito impoñíbel da taxa a prestación do servizo de recepción obrigatoria de recollida do lixo domiciliario e residuos sólidos urbanos de vivendas, aloxamentos e locais ou establecementos onde se exerzan actividades económicas industriais, comerciais, profesionais, artísticas e de servizos.2.- A tal efecto, considérase lixo domiciliario e residuos sólidos urbanos, os restos e desperdicios de alimentación ou detritos procedentes da limpeza normal de locais ou vivendas. Exclúense de tal concepto os residuos de natureza industrial, escombros, cascallos e entullos, escouras e cinzas, restos de orixe vexetal non procedentes da alimentación humana, detritos, materiais contaminados, corrosivos ou perigosos e en xeral todos aqueles elementos ou vertidos que esixan control sanitario e medioambiental ou a adopción de especiais medidas hixiénicas, profilácticas ou de seguranza na súa recollida.3.- Non será de aplicación a taxa na prestación de carácter voluntario e a instancia da parte dos seguintes servizos: a) Recollida de residuos procedentes de establecementos industrias, non cualificábeis como lixo domiciliario ou residuos sólidos urbanos. b) Recollida de embalaxes, caixas e outros recipientes procedentes de establecementos industriais ou comerciais. c) Recollida de escouras e cinzas de calefaccións centrais. d) Recollida de escombros, cascallos e entullos de obras. e) Recollida de móbeis e aparellos inútiles.4.- O Concello comprométese a subministrar ao seu prezo de custo, a aquelas comunidades de propietarios que o soliciten, contedores para instalar nas súas zonas privadas, nos que figurarán gravados o anagrama do municipio e o enderezo da comunidade.5.- Os locais ou establecementos comerciais suxeitos ó Regulamento de Actividades Molestas, Insalubres, Nocivas e Perigosas poderán dispor, previa solicitude, dun contedor para uso individualizado que será facilitado polo Concello, sendo responsables quen o reciban da súa limpeza, conservación, colocación e retirada segundo as seguintes normas: a) Durante o día os contedores deberán permanecer no interior dos locais. b) O contedor sacarase e recollerase dentro do horario que establece o Regulamento de Xestión de Residuos, debendo situarse na calzada xunto cos demais contedores municipais. c) As operacións de conservación e limpeza que esixan estes recipientes deberán ser efectuados polos usuarios exclusivos dos mesmos.1.- Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da nova Lei Xeral Tributaria 58/03 de 17 de decembro, que: a) Ocupen ou utilicen as vivendas e establecementos localizados nos prazas, rúas, vías públicas e lugares en que se presta o servizo, e b) No caso de vivendas, que estas sexan susceptíbeis de ser habitadas, temporal ou permanentemente, xa sexa a título de propietario ou de usufrutuario, habitacionista, arrendatario ou, mesmo, de precario.2.- Terá a consideración de suxeito pasivo o propietario das vivendas ou locais. Que poderá repercutir, no seu caso, as cotas satisfeitas sobre os usuarios daquelas, os beneficiarios do servizo.1.- Responderán solidariamente das obrigas tributarias do suxeito pasivo as persoas físicas e xurídicas a que se refiren o artigo 42.1 apartado a) e b) da Lei Xeral Tributaria 58/03 de 17 de decembro.2.- Serán responsábeis subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos, e co alcance, que sinala o artigo 43.1 apartados a), b), c) da Lei Xeral Tributaria 58/03 de 17 de decembro. Non serán aplicables outros beneficios ficais que os expresamente previstos na normativa con rango de lei e as que se deriven da aplicación de Tratados Internacionais A cota tributaria consistirá nunha cantidade fixa por unidade de local, que se determinará en función da natureza e destino dos inmobles ou locais, a tal efecto se aplicará a seguinte tarifa xeral en concepto de cota anual: No caso das vivendas, a tarifa aplicarase ó enderezo que figura no recibo emitido en base ós datos da Planimetría do Roteiro Municipal vixente. As empresas e negocios que posúan varios establecementos aboarán unha cota corresponde á suma das taxas correspondentes a cada establecemento individual. Os locais que sexan utilizados indistintamente como vivenda e negocio aboarán a cota correspondente á actividade económica principal que desenvolvan. No caso de exercer un mesmo suxeito pasivo, nun mesmo local, máis dunha actividade, lle será aplicada a maior das tarifas correspondentes a ditas actividades.6.2 As tarifas establecidas no artigo 6 poderán graduarse ao abeiro do establecido no artigo 24.4 do Texto Refundido da Lei Reguladora das Facendas Locais, en función da capacidade economica do suxeito pasivo en atención as seguintes condicións: 6.2.1.- Son considerados destinatarios/as todas aquelas personas empadronadas e con residencia efectiva no concello de Fene cuxos recursos económicos resulten insuficientes para facer frente ó custo establecido pola taxa.6.2.2.- Poderán ser beneficiarios/as destas bonificacións quen reúna todos e cada un dos seguintes requisitos. a) Estar empadronado/a no concello de Fene e ter residencia efectiva. b) Dispoñer dos recursos económicos máximos contidos no baremo establecido no presente artigo aceditados mediante a presentación da última declaración da renda, ou calesqueira outro documento que sinale a situación económica do solicitante. c) Non ter débedas co concello.6.2.3.- Determinación dos recursos. Para a determinación dos recursos terase en conta as seguintes condicións: a) Ingresos familiares: -Para 1 persoa sóa: pensión mínima de xubilación da seguridade social, para maiores de 65 anos e sen cónxuxe a cargo. -Para 2 persoas en unidade de convivencia: a pensión mínima de xubilación da seguridade social, para maiores de 65 con cónxuxe a cargo. - Para 3 ou máis persoas en unidade de convivencia: non superar o 110 % do Salario Mínimo Interprofesional estipulado para cada ano. Para a comprobación dos requisitos económicos, teranse en conta os seguintes factores: -Os ingresos netos que perciba o/a solicitante e os demáis membros da unidade familiar nos 6 meses anteriores á solicitude. -Para o cálculo do conxunto dos ingresos familiares realizarase a seguinte operación: • Ingresos netos anuais (-) gastos de aluguer de vivenda/amortización anuais = ingresos familiares netos anuais. • Para o cálculo dos ingresos anuais teranse en conta os seguintes aspectos: - Para os pensionistas, a pensión que cobrarán no ano en curso. - Para os desempregados/as e as persoas que aleguen outras circunstancias, deberán xustificar os ingresos obtidos por todos os conceptos, nos últimos 6 meses anteriores á data de solicitude. b) Ingresos procedentes de rendas de capital inmobiliario e/ou mobiliario: Non poderán beneficiarse desta exención cando a/o solicitante ou calquera outro membro da unidade familiar sexan propietarios/as e/ou usufructarios/as de bens mobles ou inmobles que, polas súas características, valoración, posibilidade de venda ou calquera forma de explotación indiquen, de xeito notorio, a existencia de medios materiais suficientes para atender o gasto obxecto da presente exención municipal, agás a propiedade referente á vivenda destiñada a uso propio, sempre que a súa valoración catastral non supere 10 anualidades do salario mínimo interprofesional vixente para cada ano. No referente á existencia de capital mobiliario, entenderanse medios económicos suficientes aos efectos da presente ordenanza os que superen os 2.500 euros en contas de aforro ou investimento. Posesión de vehículo: Non poderán ser propietarios dun vehículo no domicilio familiar de uso particular ou comercial, independentemente da titularidade do mesmo.6.2.4- Documentación a aportar. a) Solicitude debidamente cumplimentada segundo modelo oficial. b) Fotocopia do DNI dos membros da unidade familiar maiores de 18 anos e fotocopia das páxinas do libro de familia, no seu caso. c) Certificado de empadronamento. d) Xustificante dos ingresos anuales da unidade familiar: fotocopia compulada da declaración da renda do último exercicio, ou certificado de rentas no caso de non ter que presentar declaración da renta, ou calqueira outro documento que sinale a situación económica do solicitante dos 6 meses anteriores á data de solicitude (certificado de vida laboral da Seguridade Social, contratos de traballo, recibos actualizados das pensións, nóminas, ou calesqueira outro documento que acredite a situación económica de tódolos membros da unidade familiar maiores de 18 anos). e) Xustificantes da vivenda: contrato de aluguer con aportación dos últimos 6 recibos, documentos de amortización do préstamo hipotecario sobre a vivenda, etc. f) Certificación bancaria de xuros e retencións con indicación do saldo bancario a 31/12 do ano anterior á solicitude. g) Certificación de conta bancaria. h) Calesqueira outra documentación que poida resultar necesaria para a resolución do expediente.6.2.5.- Prazo O prazo para a presentación das solicitudes comprenderá todo o exercicio.6.2.6.-Procedemento para a resolución. Presentada a solicitude, por parte do concello comprobarase a documentación obrante en cada solicitude e nun prazo máximo de dous meses resolverase a petición dándose traslado ós solicitantes. Para a instrucción do expediente, realizarase a comprobación dos seguintes datos: - Comprobación da non existencia de débedas co concello. - Comprobación da existencia doutros bens ( IBI urbana e IVTM). No suposto de que se comprobara que non son certos os datos consignados na declaración ou se houberan ocultado outros que pudieran calificarse como esenciales, procederase a desestimar a solicitude. Analizada a documentación presentada e unha vez emitidos os informes técnicos correspondentes, a Alcaldía dictará resolución ó respecto, na que se concretará os beneficios concedidos para o exercicio.1.- Repórtase a taxa e nace a obriga de contribuír desde o momento en que se inicie a prestación do servizo, entendéndose iniciada, dada a natureza de recepción obrigada do mesmo, cando estea establecido e en funcionamento o servizo municipal de recollida do lixo domiciliario nas prazas, rúas, vías públicas ou lugares onde figuren as vivendas ou establecementos utilizados polos contribuíntes suxeitos a taxa.2.- Establecido e en funcionamento o referido servizo, o reporte periódico destas taxas terá lugar o 1 de xaneiro de cada ano e o período impositivo comprenderá o ano natural, salvo nos supostos de inicio ou cese no uso do servizo, en cuxo caso o período impositivo axustarase a esa circunstancia, co conseguinte rateo trimestral da cota. Se esta corresponde a servizos que se prestan sen periodicidade, comprenderán exclusivamente o acto individual ao que se refiren.3.- O abono das taxas realizarase durante o período determinado polo Servizo de Recadación, agás que o reporte da taxa se producira con posterioridade a dita data, aboándose en tal caso a primeira cota rateada polos trimestres naturais que correspondan.1.- A declaración de alta implicará a obriga para o suxeito pasivo da súa inscrición en matricula.2.- Cando se coñeza, xa de oficio ou por comunicación dos interesados, calquera variación dos datos recollidos nas matrículas, levarase a cabo nestas as modificacións correspondentes, que xurdirán efectos a partir do período de cobranza seguinte ao da data en que se efectuase a declaración.3.- O cobro das cotas efectuarase polo Servizo de Recadación, mediante recibo derivado da matrícula. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 181 e seguintes da Lei Xeral Tributaria 58/03 de 17 de decembro. A modificación da presente ordenanza entrará en vigor o día da súa publicación no BOP e comezará a aplicarse a partir do día 1 de xaneiro de 2019, ata a súa modificación ou derogación expresa. En Fene, a 5 de decembro de 2018, asinado dixitalmente polo alcalde Gumersindo Pedro Galego Feal.